CELEX: 32013R0180
Language: hr
Date: 2013-03-01 00:00:00
Title: Provedbena uredba Komisije (EU) br. 180/2013 od 1. ožujka 2013. o 188. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al Qaidom

18/Sv. 15
            
            
               HR
            
            
               Službeni list Europske unije
            
            
               119
            
         32013R0180
   
               L 059/1
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 180/2013
   od 1. ožujka 2013.
   o 188. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s mrežom Al-Qaidom (1), a posebno njezin članak 7. stavak 1. točku (a), i članak 7.a stavak 1.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 21 veljače 2013. odlučio je dodati dvije fizičke osobe na svoj popis osoba, skupina i subjekata na koje bi trebalo primjenjivati zamrzavanje financijskih sredstava i gospodarskih izvora. Nadalje, 22. veljače 2013. Odbor za sankcije VSUN-a odlučio je dodati još jednu fizičku osobu na popis.
            
         
               (3)
            
            
               Prilog I. Uredbi (EZ) br. 881/2002 trebalo bi stoga na odgovarajući način ažurirati.
            
         
               (4)
            
            
               Kako bi se osigurala učinkovitost mjera predviđenih ovom Uredbom, ova Uredba trebala bi stupiti na snagu odmah,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. ožujka 2013.
      
         
            Za Komisiju, u ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   Sljedeći se unosi dodaju pod naslov „Fizičke osobe”:
   
               (a)
            
            
               „Abderrahmane Ould El Amar (alias (a) Ahmed el Tilemsi; (b) Abderrahmane Ould el Amar Ould Sidahmed Loukbeiti; (c) Ahmad Ould Amar). Datum rođenja: 1977-1982. Mjesto rođenja: Tabankort, Mali. Državljanstvo: malijsko. Adresa: (a) Gao, Mali; (b) Tabankort, Mali,;(c) In Khalil, Mali; (d) Al Moustarat, Mali. Ostali podaci: Ime oca je Leewemere. Datum uvrštenja na popis iz članka 2.a stavka 4. točke (b): 22.2.2013.”
            
         
               (b)
            
            
               „Hamada Ould Mohamed El Khairy (alias (a) Hamad el Khairy; (b) Hamada Ould Mohamed Lemine Ould Mohamed el Khairy; (c) Ould Kheirou; (d) Abou QumQum). Datum rođenja: 1970. Mjesto rođenja: Nouakchott, Mauritanija. Državljanstvo: (a) mauritanijsko; (b) malijsko. Broj putovnice: A1447120 (malijska putovnica, istekla 19.10.2011.). Adresa: Gao, Mali. Ostali podaci: Ime majke je Tijal Bint Mohamed Dadda. Datum uvrštenja na popis iz članka 2.a stavka 4. točke (b): 22.2.2013.”
            
         
               (c)
            
            
               „Iyad ag Ghali. Datum rođenja: 1954. Mjesto rođenja: Abeibara, regija Kidal, Mali. Državljanstvo: malijsko. Datum uvrštenja na popis iz članka 2.a stavka 4. točke (b): 25.2.2013.”